Predkladacia správa

Ministerstvo zdravotníctva SR v súlade s koncepciou reformy v rezorte zdravotníctva navrhlo podľa § 2 ods. 2 zákona č. 13/2002 Z. z. o podmienkach premeny niektorých rozpočtových organizácií a príspevkových organizácií na neziskové organizácie poskytujúce všeobecne prospešné služby ( transformačný zákon) a ktorým sa mení a dopĺňa zákon č. 92/1991 Zb. o podmienkach prevodu majetku štátu na iné osoby v znení neskorších predpisov  aj Psychiatrickú nemocnicu Sokolovce. Túto nemocnicu Ministerstvo zdravotníctva Slovenskej republiky rozhodnutím č. 19219-3/2005 – SP zrušilo z ekonomických dôvodov a všetok majetok hnuteľný a nehnuteľný a finančné prostriedky štátu v správe Psychiatrickej liečebne Sokolovce v rozsahu účtovnej závierky k 31. 8. 2005 prešiel do správy Fakultnej nemocnice Trnava. Z týchto dôvodov navrhujeme predmetné zdravotnícke zariadenie vyňať zo zoznamu zdravotníckych zariadení navrhnutých na ich premenu na neziskové organizácie poskytujúce všeobecne prospešné služby.

Ministerstvo zdravotníctva Slovenskej republiky  žiada doplniť do zoznamu zdravotníckych zariadení navrhnutých na ich  premenu na neziskové organizácie nasledujúce zdravotnícke zariadenia:
Nemocnica Podunajské Biskupice
Psychiatrická nemocnica Philippa Pinela Pezinok, 
Centrum pre liečbu drogových závislostí Hraničná č. 2, Bratislava,
z dôvodu, že Ministerstvo financií Slovenskej republiky dňa 21. 1. 2006 súhlasilo so zriadením štátnej príspevkovej organizácie  Nemocnica Podunajské Biskupice a Psychiatrická nemocnica  Philippa  Pinela  Pezinok   dňom 1. 3. 2006. Keďže všetky zdravotnícke zariadenia musia byť do konca roka 2006 pretransformované, navrhujeme predmetné zariadenia zahrnúť do zoznamu zdravotníckych zariadení schválených na ich premenu na neziskové organizácie poskytujúce všeobecne prospešné služby.
 
Schválenie materiálu nebude mať dopad na zamestnanosť, ani finančný, ekonomický a environmentálny vplyv ani vplyv na podnikateľské prostredie.